KOMMISSIONENS AFGØRELSE
af 27. oktober 2010
om ændring af beslutning 2009/852/EF for så vidt angår listen over visse mælkeforarbejdningsvirksomheder i Rumænien, der er underkastet visse overgangsforanstaltninger
(meddelt under nummer K(2010) 7258)
(EØS-relevant tekst)
(2010/654/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 852/2004 af 29. april 2004 om fødevarehygiejne (1), særlig artikel 12, stk. 2,
under henvisning til Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (2), særlig artikel 9, og
ud fra følgende betragtninger:
(1)
I henhold til Kommissionens beslutning 2009/852/EF (3) gælder de strukturelle krav i kapitel II i bilag II til forordning (EF) nr. 852/2004 og i afsnit I, kapitel II og III, afsnit II, kapitel II og III, og afsnit V, kapitel I, i bilag III til forordning (EF) nr. 853/2004 indtil den 31. december 2011 ikke for de mælkeforarbejdningsvirksomheder i Rumænien, der er opført i bilag I til beslutning 2009/852/EF.
(2)
De rumænske myndigheder underrettede i juli 2010 officielt Kommissionen om, at siden ikrafttrædelsen af beslutning 2009/852/EF er fem virksomheder, der er opført i beslutningens bilag I, lukket, og én virksomhed er blevet godkendt, én virksomhed, der er opført i beslutningens bilag II, er ophørt med at forarbejde henholdsvis rå mælk, der opfylder kravene, og rå mælk, der ikke gør det, på separate produktionslinjer og bør overføres til beslutningens bilag III, fem virksomheder, der er opført i beslutningens bilag III er blevet godkendt til handel inden for Unionen, én virksomhed er tilføjet og én virksomhed er lukket.
(3)
I lyset af de igangværende strukturelle forbedringer bør listerne over virksomheder, der er opført i bilag I-III til beslutning 2009/852/EF, ændres i overensstemmelse hermed.
(4)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET DENNE AFGØRELSE:
Artikel 1
Listerne over mælkeforarbejdningsvirksomheder i Rumænien, der er opført i bilag I-III til beslutning 2009/852/EF (i det følgende benævnt »virksomhederne«), erstattes af listerne over virksomheder i bilag I-III i denne afgørelse.
Artikel 2
Denne afgørelse er rettet til medlemsstaterne.
Udfærdiget i Bruxelles, den 27. oktober 2010.